Lav et referat af nedenstående tekst:

Tekst:
Søndag fandt en grim ulykke sted på hovedvejen vest for Brovst. Her overså den 27-årige kvindelige bilist, som kom kørende i en minibus, formodentligt, ifølge politiet, en mandlig motorcyklist, som kom kørende ude fra Fjerritslev og i østlig retning ind mod Brovst. - Bilisten er kommet kørende af hovedvejen, som er den, der går i nord- og sydgående retning, og hun kommer så ind i krydset ved Krobakken, som går i øst- og vestgående retning, og der ser det ud til, at hun formentligt har overset motorcyklisten, som så kører ind i siden af bilen, siger vagtchef hos Nordjyllands Politi, Mads Hessellund. Nordjyllands Politi blev tilkaldt klokken 9:54, og ambulancen var hurtigt ude på ulykkestedet. Her kunne redningspersonalet konstatere, at motorcyklisten var kommet alvorligt til skade. Den 29-årige mand blev derfor kørt direkte på hospitalet i Aalborg. Nordjyllands Politi har haft en bilinspektør til at undersøge ulykkestedet, og politiet afventer nu på svar fra undersøgelserne. Desuden oplyser vagtchefen, at politiet skal have afhørt begge personer, der var impliceret i ulykken. Den kvindelige bilist er ikke kommet alvorligt til skade. Hun blev dog, ifølge Mads Hessellund, kørt til tjek på sygehuset for en sikkerheds skyld. - Der blev knust nogle ruder i bilen, så hun fik nogle glasskår ud over sig, men den første melding var, at hun ikke var kommet til skade, siger vagtchefen. Politiet har endnu ikke fået en status fra hospitalet, der fortæller noget om, hvordan den 29-åriges mands tilstand er. De pårørende er underrettet om ulykken. Se videoen fra ulykkestedet

Referat:
Motorcyklisten er kommet alvorligt til skade og blev hurtigt kørt på sygehuset.